Source: http://kecskemetitorvenyszek.birosag.hu/hirek/20171215/kecskemeti-torvenyszek-tajekoztatoja-jogkereso-allampolgarok-reszere-az-uj
Timestamp: 2018-03-24 20:05:42
Document Index: 33999626

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A Kecskeméti Törvényszék tájékoztatója jogkereső állampolgárok részére az új eljárásjogi kódex alkalmazásával kapcsolatban V. rész. | Kecskeméti Törvényszék
A Kecskeméti Törvényszék tájékoztatója jogkereső állampolgárok részére az új eljárásjogi kódex alkalmazásával kapcsolatban V. rész.
Megjelenés ideje: 2017. december 15., 08:56
1. Az érdemi tárgyalási (bizonyítási) szak tartalma és menete – Mi történik az érdemi tárgyalási szakban?
A perfelvétel lezárása után, a per második felében a bíróság lefolytatja a felek perfelvételi szakban megtett bizonyítási indítványai alapján a szükséges bizonyítást és meghozza az ítéletet. Ekkor már csak kivételesen lehet keresetet vagy védekezést változtatni, új bizonyítékot benyújtani vagy bizonyítási indítványt tenni.
Az érdemi tárgyalás:
- perfelvétel lezárása után az érdemi tárgyalás nyomban megtartható vagy a bíróság új határnapot tűz a bizonyítás lefolytatásához
- bármelyik fél kérheti előzőleg a tárgyalás távollétében való megtartását; a bíróság a felek távollétében is megtartja a tárgyalást és lefolytatja a bizonyítást
- érdemi tárgyalás elhalasztása; alapvetően csak a bizonyítás folytatása érdekében lehet
Tárgyalás elmulasztásának következménye:
- ha egyik fel sem kérte előzőleg a távollétében való megtartást és senki sem jelent meg vagy a megjelent fel nem kéri a tárgyalás megtartását. Ha a bíróság a tárgyalást nem tartja meg és a bizonyítást nem folytatja le, az eljárás szünetel; 4 hónapig bármelyik fél kérheti a folytatást, ennek hiányában az eljárás megszűnik
- ha megtartásra kerül a tárgyalás a mulasztó fél vonatkozásában az alábbi következményekkel jár; úgy kell tekinteni, hogy a jelenlévő fél nyilatkozatai, a lefolytatott bizonyítás tartalma (pl. tanúvallomás) vele közölve vannak, azokat nem vitatja és a perben mást nem kíván előadni
2. Utólagos bizonyítás – Milyen esetben és hogyan lehet új bizonyítékot benyújtani, bizonyítási indítványt tenni az érdemi tárgyalási szakban?
A feleknek a perfelvétel i szakban kel l a rendelkezésre álló bizonyítékaikat (pl. okiratok, fényképek) becsatolni és bizonyítási indítványaikat (pl. tanú meghallgatása, szakértői bizonyítás indítványozása) megtenni. A perfelvétel lezárása után ez alapvetően csak a fél önhibáján kívüli okokból, rövid határidőn belül lehetséges.
Önhiba hiánya:
- a bizonyíték a perfelvétel lezárása után keletkezett
- a bizonyítékról vagy bizonyítás indítványozásának lehetőségéről önhibáján kívül utóbb szerzett tudomást, vagy bíróság erre irányuló felhívása eseten
Határideje és módja:
- tudomásszerzéstől számított 15 napon belül terjeszthető elő
- valószínűsíteni kell a tudomásszerzés időpontját és az önhiba hiányát
Feltételek hiányának következménye:
- a bíróság figyelmen kívül hagyja a bizonyítékot vagy bizonyítási indítványt
3. Kereset- és ellenkérelem változtatás – Milyen esetben és hogyan lehet a keresetet, védekezést megváltoztatni az érdemi tárgyalási szakban?
A perfelvétel lezárását követően a kereset (viszontkereset, beszámítás) és a vele szembeni védekezés csak a bíróság engedélyével, alapvetően a fél önhibáján kívüli okokból, rövid határidőn belül módosítható.
Kereset- vagy ellenkérelem-változtatásnak minősülő nyilatkozatok:
- új tények előadása vagy korábban előadott tények módosítása
- új jogi alapra vagy jogi érvelésre hivatkozás, vagy a korábban előadott módosítása
- a bíróság ítéleti döntésére irányuló új vagy módosított kérelem
- el ismert vagy nem vitatott nyilatkozatok utólagos vitatása
- az új tény a perfelvétel lezárása után következett be
- az új tényről a fél a perfelvétel lezárás után szerzett tudomást
- új jogi alapot vagy kérelmet egy önhibán kívüli új tényt teszi indokolttá, vagy
- bíróság tájékoztatása indokolja
A bíróság hatáskörének és illetékességének a változtatás ellenére is fenn kell állnia.
Kérelem a változtatás engedélyezésére:
- tudomásszerzéstől számított 15 napon belül
- a megváltoztatott keresetet, védekezést szabályszerűen kell előterjeszteni
- jogi képviselővel eljáró félnek írásban kell előterjeszteni feltételek hiányának következménye
Ha az engedélyezés iránti kérelem nem szabályszerű :
- a bíróság visszautasítja a kérelmet érdemi vizsgálat és hiánypótlás nélkül (pl. 15 napon túl terjesztette elő)
Ha az engedélyezés iránti kérelem szabályszerű, de a változtatás feltételei nem állnak fenn:
- a bíróság nem engedélyezi (elutasítja) a változtatást (pl. az új tényt a fél önhibájából nem adta elő a perfelvételi szakban)
Változtatás feltételei fennállnak:
- a bíróság engedélyezi a kereset vagy védekezés megváltoztatását +elrendeli a perfelvétel kiegészítését
4. Bizonyítás – Mit kell és hogyan lehet bizonyítani a perben?
Az ellenfél által vitatott tényeket bizonyítani kell. Általában annak a félnek kell bizonyítani, aki a tényt állítja, illetve akinek érdeke, hogy a tényt a bíróság igaznak fogadja el. A bizonyító félnek a perfelvételi szakban kell a vitatott tény bizonyítására szolgáló tárgyi bizonyítékait (pl. okirat) becsatolni vagy bizonyítási indítványait (pl. tanú, szakértő) megtenni.
Jogsértő bizonyítékok:
- nem használható fel
- a jogsértő módon (pl. erőszakkal, lopással ) keletkezett, megszerzett bizonyíték
- személyiségi jogot sértő bizonyíték (pl. titkos kép-, illetve hangfelvétel)
- DE! a bíróság kivételesen figyelembe veheti, kivéve az erőszakkal keletkezett vagy szerzett bizonyíték
Szakértői bizonyítás:
- háromféle szakértői bizonyítás indítványozható
- bíróság által kirendelt szakértő
- magánszakértő
- más eljárásban (pl. más perben, büntetőeljárásban) kirendelt szakértő szakvéleményének felhasználása
A bizonyító félnek választania kell a perfelvételi szakban:
- kirendelt szakértő választása esetén; magánszakértő mar nem vehető igénybe
- magánszakértő választása eseten az ellenfél is jogosult magánszakértő alkalmazását indítványozni
- más eljárásban kirendelt szakértő szakvéleményének választása esetén; magánszakértő már nem vehető igénybe
- magánszakértői vélemény(ek) aggályossága esetén; szakvélemény bizonyítékként nem vehető figyelembe; újabb magánszakértő alkalmazásának nincs helye, csak kirendelt szakértő indítványozható
Kecskemét, 2017. december 14.